A gót stílus eredetileg becsmérlő kifejezés volt, egyenértékű a barbárral, sőt némettel azok előtt, akik számára a klasszikus görög művészet volt a mérvadó. Az értékelés csak a 19. század folyamán változott meg, többek közt a német nemzeti romantika hatására. Időben nehéz elhatárolni, mert Franciaország központi területén, az Ile-de-France-ban (il-dö-fransz) már a 12. század végétől kezdve épültek a katedrálisok – Sant-Denis (szendöni), Reims (reinsz), Chartres (sártr), Amiens (amien), a párizsi Notre-Dame (notrdám) -, amikor Európa többi részén még javában virágzott a romantika.